钦定古今图书集成/明伦汇编/官常典/第789卷 > 孔宗翰
## 钦定古今图书集成/明伦汇编/官常典/第789卷 > 孔宗翰

按《宋史孔道辅传》：“道辅子宗翰，字周翰，登进士第，知
仙源县，而为治有条理，遇族人有恩，不以私故骫法。
王珪、司马光皆上章论荐，由通判陵州为夔峡转运

陕、扬、洪、兖州，皆以治闻。哲宗初立求言，吏民上书以”
千数，诏司马光采阅其可用者十五人，独称奖，其二
乃宗翰与王巩也。元祐初，诏为司农少卿，迁鸿胪卿。
言：“孔子之后，自汉以来，有‘褒成’”、“奉圣”、“‘宗圣’之号，皆赐
实封或缣帛，以奉先祀。至于国朝，益加崇礼。真宗东
封临幸，赐子孙世袭公爵，然兼领他官，不在故郡，于
名为不正。请自今袭封之人，使终身在乡里。”诏改衍
圣公为奉圣公，不领他职，给庙学田万亩，赐国子监
书，立学官以诲其子弟。进刑部侍郎。属疾求去，以宝
文阁待制知徐州，未拜而卒。